
เรื่องก่อนระเบียบวาระการประชุม
	นางสุชาดา  ทองคงแก้ว เลขานุการสภาฯ

	เรียนท่านประธานสภาองค์การบริหารส่วนตำบลกะหรอ ท่านนายกองค์การบริหารส่วนตำบลกะหรอ   คณะผู้บริหาร  สมาชิกสภาองค์การบริหารส่วนตำบลกะหรอ    ท่านประชาคมหมู่บ้าน  และผู้เข้าร่วมประชุมทุกท่าน  สำหรับวันนี้เป็นการประชุมสภา  สมัยสามัญ   สมัยที่  2   ประจำปี   2563     ขณะนี้มีสมาชิกสภาองค์การบริหารส่วนตำบล
กะหรอ   มาลงชื่อจำนวน  15  ท่าน ถือว่าครบองค์ประชุม  ขอเรียนเชิญท่านประธานสภาองค์การบริหารส่วนตำบลกะหรอ
ได้จุดธูป -  เทียน  บูชาพระรัตนตรัยต่อไป      เชิญค่ะ


	นายสานนท์  หีดเสน
ประธานสภา ฯ
	จุดธูป  - เทียน  บูชาพระรัตนตรัย

	
	เรียนท่านประธานสภาองค์การบริหารส่วนตำบลกะหรอ  ก่อนการประชุมสภาองค์การบริหารส่วนตำบลกะหรอ  ดิฉันขออ่านประกาศองค์การบริหารส่วนตำบลกะหรอ  เรื่องเรียก ประชุมสภาองค์การบริหารส่วนตำบลกะหรอ  สมัยสามัญ     สมัยที่ 2  ประจำปี  2563  ตามที่สภาองค์การบริหารส่วนตำบล
กะหรอ   ได้กำหนดสมัยประชุมสามัญ สมัยที่ 2  ประจำปี  พ.ศ. 2563   เริ่มตั้งแต่  วันที่  15  พฤษภาคม  2563  เป็นต้นไป  มีกำหนด  15  วัน   ตามมติที่ประชุมสภาองค์การบริหารส่วนตำบลกะหรอ  ในคราวประชุมสภาองค์การบริหารส่วนตำบล  สมัยสามัญ  สมัยแรก  ประจำปี  2563  เมื่อวันที่  17  กุมภาพันธ์  2563 นั้น

ฉะนั้น  อาศัยอำนาจตามความในมาตรา  55  แห่งพระราชบัญญัติสภาตำบลและองค์การบริหารส่วนตำบล  พ.ศ.2537  (แก้ไขเพิ่มเติมถึงฉบับที่  7  พ.ศ.2562)  ประกอบกับ  ข้อ  36  แห่งระเบียบกระทรวงมหาดไทยว่าด้วยการประชุมสภาท้องถิ่น  พ.ศ.2547  จึงประกาศเรียกประชุมสภาองค์การบริหารส่วนตำบลกะหรอ  สมัยสามัญ  สมัยที่ 2  ประจำปี  พ.ศ.2563  ตั้งแต่วันที่  15 พฤษภาคม 2563  เป็นต้นไป  มีกำหนด  15  วัน  
ลงชื่อนายสานนท์  หีดเสน  ประธานสภาองค์การบริหารส่วนตำบล
กะหรอ  ในโอกาสนี้  จึงขอเรียนเชิญท่านประธานสภาองค์การบริหารส่วนตำบลกะหรอ   ได้ดำเนินการประชุมตามระเบียบวาระต่อไป  เชิญค่ะ


	นายสานนท์  หีดเสน
ประธานสภา ฯ
นายสานนท์  หีดเสน
ประธานสภา ฯ

	ขอสวัสดีครับ ทุกท่าน  คณะผู้บริหาร  สมาชิกผู้ทรงเกียรติ ท่านนายก 
ท่านรองนายก ท่านเลขานุการนายก และผู้เข้าร่วมประชุมทุกท่าน ครับ ตามที่
ท่านเลขานุการสภาได้นำเรียน  แจ้งให้ทุกท่านได้รับทราบนะครับ สำหรับวันนี้
เป็นการประชุมสมัยสามัญ  สมัยที่ 2  ประจำปี   2563
ครับสำหรับวันนี้มีระเบียบวาระการประชุม  ดังนี้ครับ
ระเบียบวาระที่  1  เรื่องที่ประธานแจ้งให้ที่ประชุมทราบ
ระเบียบวาระที่  2  เรื่องรับรองรายงานการประชุมสภา
                        องค์การบริหารส่วนตำบลกะหรอ  สมัยสามัญ สมัย
                        แรก  ประจำปี  พ.ศ.2563  เมื่อวันที่  17 
                        กุมภาพันธ์   2561

ระเบียบวาระที่  3  เรื่องเพื่อพิจารณา
                        3.1 พิจารณาให้ความเห็นชอบรับมอบเครื่องปรับ
                        อากาศของศูนย์พัฒนาเด็กเล็กบ้านอู่ทอง  
                        3.2 พิจารณาให้ความเห็นชอบแก้ไขเปลี่ยนแปลง  
                        รายละเอียดรายการประมาณการก่อสร้าง
                        3.3 พิจารณาให้ความเห็นชอบการอุทิศที่ดิน
                        3.4 พิจารณาร่างแผนพัฒนาท้องถิ่น (พ.ศ.2561-            
                        2565) เพิ่มเติม (ฉบับที่ 2)
ระเบียบวาระที่  4  เรื่องอื่น ๆ


	
	เรื่องที่ประธานแจ้งให้ที่ประชุมทราบ


	นายสานนท์  หีดเสน
ประธานสภา ฯ
	- มีสมาชิกสภาจำนวน 2  ท่าน ได้ขาดการประชุมนะครับ ซึ่งแม้นว่าจะได้มีการโทรแจ้งก็ถือว่าขาดการประชุมนะครับ เพราะไม่มีหนังสือเป็นลายลักษณ์อักษรนะครับแต่เป็นการแจ้งให้ทราบเพื่อให้การประชุมดำเนินการตามระยะเวลาที่กำหนดไว้นะครับ แต่การประชุมก็สามารถขยายเวลาเริ่มการประชุมได้อีกประมาณ 1 ชั่วโมง ถ้าเป็นความจำเป็นของผู้เข้าประชุมนะครับ
- ผมได้ประสานนิติกรไปยังเจ้าหน้าที่วิเคราะห์นโยบายและแผนช่วยหาข้อมูลในส่วนการอุทิศที่ดินแจกให้กับสมาชิกแล้วนะครับเกี่ยวกับปัญหาที่ดิน  เช่น ที่สำนักงาน ป.ป.ช. ได้รับเรื่องกล่าวหาร้องเรียนผู้บริหารท้องถิ่นเกี่ยวกับการกระทำความผิดฐานทุจริตต่อหน้าที่หรือกระทำความผิดต่อตำแหน่ง กรณีก่อสร้างถนนรุกล้ำที่ดินของเอกชน  อยากให้สมาชิกได้ทำความเข้าใจและได้รับรู้รับทราบในการอุทิศที่ดิน  ว่าผลที่จะตามมาเป็นอย่างไรประเด็นอยู่ที่เจ้าของที่ดินอุทิศที่ดินให้แล้วแต่ที่ดินแปลงนั้นได้ไปฝากไว้ที่อื่นๆ ถ้าเป็นลักษณะอย่างนี้เราต้องให้เขาได้รับทราบหรือการอนุญาตเจ้าบุคคลนั้นด้วยเราจึงจะดำเนินการได้นะครับ ซึ่งมีการร้องเรียนกันเยอะ จึงอยากให้ท่านได้ทำความเข้าใจด้วยครับ
- อีกเรื่องครับช่วงนี้อยู่ให้ช่วงโรคโค-วิค 19   ก็ขอให้สมาชิกทุกท่านได้ดูแลสุขภาพ และได้ปฏิบัติตามกฎ-ระเบียบ ด้วยนะครับสำหรับการเดินทางหรือ การทำกิจกรรมต่าง ๆ ครับ


	ระเบียบวาระที่ 2
	เรื่องรับรองรายงานการประชุมสมัยสามัญ  สมัยแรก  ประจำปี  
พ.ศ. 2563  เมื่อวันที่  17 กุมภาพันธ์  2563


	นายสานนท์  หีดเสน
ประธานสภา ฯ

	ครับ สำหรับรายงานการประชุมทุกท่านได้รับไปแล้วนะครับ  ผมขอเวลา  ท่านสมาชิกดูรายละเอียดจากเอกสารประมาณ  5 นาทีเพื่อทำความเข้าใจนะครับ    เชิญครับ  ครับ  สมาชิกทุกท่านคงเข้าใจในเอกสารแล้วนะครับ  ไม่ทราบว่ามีสมาชิกท่านใด   ต้องการแก้ไข  เปลี่ยนแปลง  หรือ เพิ่มเติม  ข้อความใดบ้าง  ครับ  เชิญครับ มีหรือไม่ครับ  ถ้าไม่มี  ถือว่าที่ประชุมรับรองรายงานการประชุม  นะครับ


	มติที่ประชุม
	รับรองรายงานการประชุม  สมัยสามัญ สมัยแรก ประจำปี  พ.ศ.2563 เมื่อวันที่  17  กุมภาพันธ์  2563


	ระเบียบวาระที่ 3
	เรื่องเพื่อพิจารณา
3.1 พิจารณาให้ความเห็นชอบรับมอบเครื่องปรับอากาศของศูนย์พัฒนาเด็กเล็กบ้านอู่ทอง  


	นายสานนท์  หีดเสน
ประธานสภา ฯ

	ในส่วนนี้ผมขอเชิญฝ่ายบริหารได้ชี้แจงรายละเอียดเชิญครับ

	นายมนัสพงค์  สุทธิเดช
นายก อบต.กะหรอ
นายมนัสพงค์  สุทธิเดช
นายก อบต.กะหรอ


	สำหรับรายละเอียดในเรื่องนี้ก็อยู่ในเอกสารบันทึกข้อความของสำนักงานปลัด เรื่อง ขอพิจารณานำเรื่องการรับบริจาคเครื่องปรับอากาศเข้าที่ประชุมสภาองค์การบริหารส่วนตำบลกะหรอ  ซึ่งมีรายละเอียดดังนี้
 เรื่องเดิม ตามที่นางนิภาพร   สุขสวัสดิ์  และครอบครัวเพื่อนๆพัทยา    ได้แจ้งความประสงค์ที่จะขอบริจาคเครื่องปรับอากาศ  ยี่ห้อ ไฮคลาส ขนาด 24,000 BTU จำนวน 2 เครื่อง ให้กับศูนย์พัฒนาเด็กเล็กบ้านอู่ทอง สังกัดองค์การบริหารส่วนตำบลกะหรอ ตามหนังสือ ลงวันที่ 2 เมษายน 2563 เรื่องขอบริจาคเครื่องปรับอากาศ นั้น
ข้อเท็จจริง  ด้วยนางนิภาพร   สุขสวัสดิ์ และครอบครัวเพื่อนๆพัทยา มีประสงค์จะขอบริจาคเครื่องปรับอากาศยี่ห้อ ไฮคลาส  ขนาด 24,000 BTU    จำนวน  2 เครื่อง  ให้กับศูนย์พัฒนาเด็กเล็กบ้านอู่ทอง ไว้ใช้ในทางราชการ ดังนั้นเพื่อให้การรับมอบครุภัณฑ์ดังกล่าว    เป็นไปด้วยความเรียบร้อยถูกต้องตามระเบียบข้อกฎหมายและหนังสือที่เกี่ยวข้อง จึงขอให้นำเรื่องการขอบริจาคเครื่องปรับอากาศ เข้าที่ประชุมสภาองค์การบริหารส่วนตำบลกะหรอ 
ระเบียบข้อกฎหมาย/หนังสือที่เกี่ยวข้อง หนังสือคณะกรรมการวินิจฉัยปัญหาการซื้อการจัดจ้างและการบริหารพัสดุภาครัฐ กรมบัญชีกลาง 
ที่ กค(กวจ) 0405.2/020147 ลงวันที่ 18 พฤษภาคม 2561  เรื่อง
ข้อหารือแนวทางปฏิบัติตามพระราชบัญญัติการจัดซื้อจัดจ้างและการ
บริหารพัสดุภาครัฐ พ.ศ.2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุ พ.ศ.2560 ดังนี้  

1 ตามระเบียบกระทรวงการคลังฯ ข้อ 4 (3) กำหนดให้หัวหน้าหน่วยงานของรัฐของราชการส่วนท้องถิ่น หมายถึง นายกองค์การบริหารส่วนจังหวัด นายกเทศมนตรี นายกองค์การบริหารส่วนตำบลตามลำดับ ดังนั้น กรณีที่มีผู้อุทิศพัสดุให้เป็นกรรมสิทธิ์ แก่ อปท. หรือให้สิทธิอันเกี่ยวกับพัสดุหรือมอบให้เป็นผู้ดูแลพัสดุ จึงเป็นอำนาจของหัวหน้าหน่วยงานรัฐ
อย่างไรก็ดี เนื่องจากการรับเอาพัสดุที่มีผู้อุทิศให้เป็นกรรมสิทธิ์แก่ อปท.  หรือให้สิทธิอันเกี่ยวกับพัสดุหรือมอบให้เป็นผู้ดูแลพัสดุ กรณีที่มีเงื่อนไขหรือมีภาระติดพันจะส่งผลต่อการใช้จ่ายงบประมาณของ อปท.ด้วย ซึ่งการพิจารณางบประมาณของ อปท. เป็นอำนาจของสภาท้องถิ่น จึงมีความจำเป็นต้องกำหนดให้สภาท้องถิ่นมีอำนาจในการพิจารณาให้ความเห็นชอบในเรื่องดังกล่าว           
ข้อเสนอเพื่อพิจารณา เห็นควรพิจารณานำเสนอเรื่องการบริจาคเครื่อง
ปรับอากาศ ตามข้อ 2  เข้าที่ประชุมสภาองค์การบริหารส่วนตำบลกะหรอ เพื่อพิจารณาต่อไป   
                                                                                  


	นายสานนท์  หีดเสน
ประธานสภา ฯ
	ครับขอบคุณคณะผู้บริหารครับ ตามที่นางนิภาพร  สุขสวัสดิ์และครอบครัวเพื่อนๆ พัทยา มีความประสงค์จะขอบริจาคเครื่องปรับอากาศยี่ห้อ ไฮคลาส ขนาด 24,000 BTU จำนวน 2 เครื่อง ให้กับศูนย์พัฒนาเด็กเล็กบ้านอู่ทอง สังกัด อบต.กะหรอในส่วนของสภา
ก็ขอขอบคุณนางนิภาพร  สุขสวัสดิ์และครอบครัวเพื่อนๆพัทยา ไว้ ณ โอกาสนี้ ด้วยครับ ไม่ทราบว่ามีสมาชิกท่านใดจะกล่าวอะไรเชิญได้ครับ 



	นายเสรี  บุญยเกียรติ  
ส.อบต.หมู่ที่ 1
	เรียนท่านประธานสภาที่เคารพ คณะผู้บริหาร  สมาชิกผู้ทรงเกียรติและผู้เข้าร่วมประชุมทุกท่าน  กระผมนายเสรี  บุญยเกียรติ  ส.อบต. หมู่ที่ 1 ครับผมขอขอบคุณแทนพ่อแม่พี่น้อง ผู้ปกครองเด็กคนในตำบลกะหรอทุกท่าน เรื่องการรับบริจาคเครื่องปรับอากาศ นะครับ ผมรู้สึกเป็นพระคุณยิ่ง
แต่ผมขอพูดเรื่องนี้คือ ผมอยากทำความรู้จักหรือให้บันทึกไว้ในประชุมแห่งนี้ว่านางนิภาพร สุขสวัสดิ์ อยู่ที่ไหน บ้านเลขที่อะไร ผมว่าน่าจะลงบันทึกไว้สักหน่อย คร่าว ๆ ก็ยังดี เพื่อในวันข้างหน้าลูกหลานได้อ่านวาระการประชุม และได้รู้ว่านางนิภาพร  สุขสวัสดิ์และครอบครัวเพื่อน ๆ
พัทยา ได้บริจาคเครื่องปรับอากาศ เราจะได้ขอบคุณท่านได้ถูกต้อง การทำความดีเราต้องประกาศครับ   ผมในส่วนของสมาชิกสภารู้สึกเป็นเกียรติและขอขอบคุณครับ


	นายประสิทธิ์  ภักดี 
ส.อบต.หมู่ที่ 8
	เรียนท่านประธานสภาที่เคารพ  คณะผู้บริหาร ท่านสมาชิกผู้ทรงเกียรติ
และผู้เข้าร่วมประชุมทุกท่าน  กระผมนายประสิทธิ์  ภักดี ส.อบต.หมู่ที่ 8

ครับจากที่ได้พูดได้ฟังนะครับ คุณนิภาพร  สุขสวัสดิ์ เป็นลูกสาวนายประโพธ  สุขสวัสดิ์   อยู่บ้านเลขที่  97/1  หมู่ที่  8  ต.กะหรอ อ.นบพิตำ  ครับ ปัจจุบันเขาประกอบอาชีพอยู่ที่พัทยาทั้งครอบครัว  ซึ่งบ้านของเขาที่นี่ให้คนดูแลอยู่ครับ คือคุณพินพร ซึ่งเป็นตัวแทนมอบเครื่องปรับอากาศครับ


	นายสานนท์  หีดเสน
ประธานสภาฯ

	ครับขอบคุณท่านนายกและสมาชิกทั้งสองท่านมากนะครับ สำหรับผู้ที่บริจาคตามที่ท่านนายกได้กล่าวไว้ว่าจะมอบเกียรติบัตร หรือวุฒิบัตร แก่ผู้มอบและผู้ประสานงานนะครับ พร้อมทั้งทำไวนิลติดไว้ที่หน้าศูนย์เด็กเล็กนะครับ ไม่ทราบว่ามีสมาชิกท่านใดมีข้อสงสัย หรือข้อซักถามเรื่อง ขอพิจารณาการรับบริจาคเครื่องปรับอากาศของศูนย์พัฒนาเด็กเล็กบ้านอู่ทอง เมื่อไม่มีข้อสงสัย ผมจะขอมติที่ประชุมนะครับ ครับสมาชิกท่านใดให้ความเห็นชอบรับมอบเครื่องปรับอากาศของศูนย์พัฒนาเด็กเล็กบ้านอู่ทอง   โปรดยกมือครับผม   ขอบคุณครับ


	มติที่ประชุม
	เห็นชอบ
            14
เสียง

ไม่เห็นชอบ
    -
เสียง
งดออกเสียง
    1     คน


	นายสานนท์  หีดเสน
ประธานสภาฯ

	3.2 พิจารณาให้ความเห็นชอบแก้ไขเปลี่ยนแปลงรายละเอียดรายการประมาณการก่อสร้าง
สำหรับรายละเอียดขอเชิญฝ่ายบริหารชี้แจงรายละเอียดนะครับ

	นายมนัสพงค์  สุทธิเดช
นายก อบต.
นายมนัสพงค์  สุทธิเดช
นายก อบต.

	เรียนท่านประธานสภา สมาชิกผู้ทรงเกียรติ และผู้เข้าร่วมประชุมทุกท่าน ดูรายละเอียดจากบันทึกข้อความสำนักงานปลัดซึ่งมีรายละเอียดดังต่อไปนี้
1.เรื่องเดิม
1.1 ตามข้อบัญญัติงบประมาณรายจ่ายประจำปีงบประมาณ พ.ศ.2๕๖3    หน้า 70/131 แผนงาน การศึกษา งานระดับก่อนวัยเรียนและประถม
ศึกษา งบลงทุน ค่าที่ดินและสิ่งก่อสร้างอาคารต่างๆ โครงการก่อสร้างห้องน้ำ-ส้วม   ศูนย์พัฒนาเด็กเล็กบ้านอู่ทอง    เพื่อจ่ายเป็นค่าใช้จ่ายในการก่อสร้างห้องน้ำ-ส้วม ศูนย์พัฒนาเด็กเล็กบ้านอู่ทอง ขนาดกว้าง 3.50 เมตร ยาว 4.50 เมตร ชนิด 3  ห้อง  ตามแบบแปลนกรมโยธาธิการและผังเมือง พร้อมติดตั้งป้ายประชาสัมพันธ์โครงการ จำนวน 1  ป้าย  ตั้งไว้เป็นจำนวนเงิน 186,000 บาท
(ปรากฏในแผนพัฒนาท้องถิ่น พ.ศ. (2561-2565) รายการที่ 2 หน้า 247) 
1.2 ตามบันทึกข้อความ กองช่าง องค์การบริหารส่วนตำบลกะหรอ ลงวันที่ 18 มีนาคม 2563  เรื่อง ขออนุมัติแก้ไขเปลี่ยนแปลงรายละเอียดรายการประมาณการก่อสร้าง ปร.4,ปร.5   โครงการก่อสร้างห้องน้ำ-ส้วม ศูนย์พัฒนาเด็กเล็กบ้านอู่ทอง   
2.ข้อเท็จจริง

2.1 ด้วยกองช่าง องค์การบริหารส่วนตำบลกะหรอ ขอแก้ไขเปลี่ยนแปลงราย

ละเอียดรายการประมาณการก่อสร้าง ปร.4 ,ปร.5  โครงการก่อสร้างห้องน้ำ-
ส้วมศูนย์พัฒนาเด็กเล็กบ้านอู่ทอง  เนื่องจากรายการวัสดุก่อสร้าง ตามรายการ
ประมาณการก่อสร้าง แบบ ปร.4  บางรายการ   ไม่สามารถจัดหาวัสดุก่อสร้าง
ได้ตามท้องตลาด และไม่ปรากฏราคาสินค้าในพาณิชย์ จังหวัดนครศรีธรรมราช 
โดยมีรายละเอียดที่จะขอแก้ไขเปลี่ยนแปลง รายละเอียดรายการประมาณการ
ก่อสร้างตามเอกสารที่แนบมาพร้อมนี้    
3. ข้อกฎหมาย/ระเบียบที่เกี่ยวข้อง
3.1 ระเบียบกระทรวงมหาดไทยว่าด้วยวิธีการงบประมาณขององค์กรปกครอง
ส่วนท้องถิ่น พ.ศ.2541 แก้ไขเพิ่มเติม (ฉบับที่ 2 และ3 )  พ.ศ.2543  ข้อ
29  การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์
ที่ดินและสิ่งก่อสร้าง  ที่ทำให้ลักษณะปริมาณ คุณภาพเปลี่ยน หรือ
เปลี่ยนแปลง สถานที่ก่อสร้าง ให้เป็นอำนาจอนุมัติของสภาท้องถิ่น
4. ข้อเสนอเพื่อพิจารณา
เห็นควรพิจารณานำเสนอเรื่องตามข้อ 2.1 เข้าที่ประชุมสภาองค์การบริหารส่วนตำบลกะหรอ เพื่อพิจารณาต่อไป

	นายสานนท์  หีดเสน
ประธานสภาฯ

	ครับขอบคุณสำหรับรายละเอียดจากท่านนายกนะครับเกี่ยวกับเรื่องขอแก้ไขเปลี่ยนแปลงรายละเอียดรายการประมาณการก่อสร้าง ปร.4,ปร.5 โครงการก่อสร้างห้องน้ำ-ส้วม ศูนย์พัฒนาเด็กเล็กบ้านอู่ทอง ครับสมาชิกท่านใดมีข้อสงสัย ซักถาม การพิจารณาให้ความเห็นชอบแก้ไขเปลี่ยนแปลงรายละเอียดรายการงบประมาณการก่อสร้าง ขอเชิญครับ  เมื่อไม่มีผมขอมติที่ประชุมนะครับ ครับสมาชิกท่านใดให้ความเห็นชอบแก้ไขเปลี่ยนแปลงรายละเอียดรายการประมาณการก่อสร้าง โปรดยกมือครับ  ขอบคุณครับ


	มติที่ประชุม
	เห็นชอบ
            14
เสียง

ไม่เห็นชอบ
    -
เสียง
งดออกเสียง
    1     คน


	นายสานนท์  หีดเสน
ประธานสภาฯ

	3.3 พิจารณาให้ความเห็นชอบการอุทิศที่ดิน
สำหรับรายละเอียดขอเชิญคณะผู้บริหารได้ชี้แจงให้ทุกท่านได้รับรู้ รับทราบและได้เข้าใจนะครับ เชิญครับ


	นายมนัสพงค์  สุทธิเดช
นายก อบต.
นายมนัสพงค์  สุทธิเดช
นายก อบต.

	สำหรับรายละเอียดในเรื่องนี้ก็เป็นไปตามบันทึกข้อความกองช่างซึ่งมีรายละเอียดดังนี้
1. เรื่องเดิม   ตามบันทึกข้อความสำนักงานปลัด องค์การบริหารส่วนตำบล
กะหรอ ลงวันที่ 27 เมษายน  2563  เรื่อง  รายงานผลการส่งโครงการเพิ่มเติมในแผนพัฒนาท้องถิ่น  (พ.ศ. 2561-2565)  ในปีงบประมาณ 2564  นั้น 
๒. ข้อเท็จจริง 
หมู่บ้านได้ส่งโครงการเข้าแผนพัฒนาท้องถิ่น (พ.ศ. 2561-2565) เพิ่มเติม ในปีงบประมาณ 2564 พร้อมหนังสือการอุทิศที่ดิน  โครงการบุกเบิกถนน  และก่อสร้างประปาหมู่บ้าน  ตามหนังสือรับ เลขที่ 1587/2562 ลงวันที่ 30 กรกฎาคม 2562 ตามหนังสือรับ เลขที่ 876/2563 ลงวันที่ 21 เมษายน 2563 ตามหนังสือรับ เลขที่ 939/2563 ลงวันที่ 27 เมษายน 2563 ตามหนังสือรับ เลขที่ 940/2563 ลงวันที่ 27 เมษายน 2563  รายละเอียดดังต่อไปนี้
- โครงการบุกเบิกถนน

1. ตามหนังสืออุทิศที่ดิน เพื่อบุกเบิกถนนสายโรงปุ๋ย – ห้วยมวง ซอย 2 
หมู่ที่  3  ตำบลกะหรอ จำนวน 3  ราย
1.1  นางอาภรณ์  สุขาภิรมย์ นายเชาว์ สุขาภิรมย์ โฉนดที่ดิน  (น.ส.4.จ.) เลขที่ 3996 
1.2  นายอำนาจ  วันเพ็ญ  โฉนดที่ดิน (น.ส.4.จ.) เลขที่ 2966
1.3  นางกานดา  จามจุรี  โฉนดที่ดิน (น.ส.4.จ.) เลขที่ 147
2. ตามหนังสืออุทิศที่ดิน เพื่อบุกเบิกถนนสายวัฒนสุทธิ – นายเอี้ยน  หมู่ที่  5  ตำบลกะหรอ  จำนวน 8  ราย
     2.1 นายจิรวัฒน์  เชื้อจีน  โฉนดที่ดิน (น.ส.4.จ.) เลขที่ 10811 มีภาระผูกพันกับธนาคารเพื่อการเกษตรและสหกรณ์
     2.2 นายจตุรงค์  เชื้อจีน  โฉนดที่ดิน (น.ส.4.จ.) เลขที่ 10809
     2.3 นายกรานต์ยุทธ์ บุญสว่าง  โฉนดที่ดิน (น.ส.4.จ.) เลขที่ 14011
     2.4 นางจริยา  ฤทธี  โฉนดที่ดิน (น.ส.4.จ.) เลขที่ 10810  และเลขที่  3347
     2.5 นายคณพจน์  เรืองมณี  โฉนดที่ดิน (น.ส.4.จ.) เลขที่ 3135
     2.6 นางกาญจนี  พรหมดนตรี  โฉนดที่ดิน (น.ส.4.จ.) เลขที่ 3137
     2.7 นางละออ  รุ่งเรือง  โฉนดที่ดิน (น.ส.4.จ.) เลขที่ 3138
     2.8 นางแวววิมล  วัฒนสุทธิ์  หนังสือรบรองการทำประโยชน์ (น.ส.3.ก.) เลขที่ 989
3. ตามหนังสืออุทิศที่ดิน เพื่อบุกเบิกถนนสายพร้อมใจ หมู่ที่  5  ตำบลกะหรอ  จำนวน 6  ราย
     3.1 นางจุเตี้ยง  ช่วยสกุล โฉนดที่ดิน (น.ส.4.จ.) เลขที่ 3904
     3.2 นายสงัด  กั๋งเซ่ง  โฉนดที่ดิน (น.ส.4.จ.) เลขที่ 14732 มีภาระผูกพันกับธนาคารเพื่อการเกษตรและสหกรณ์
     3.3 นางโสดา  ชำนาญ  โฉนดที่ดิน (น.ส.4.จ.) เลขที่ 3902 และ เลขที่ 3900 มีภาระผูกพันกับธนาคารเพื่อการเกษตรและสหกรณ์
      3.4 นางวีณา  เจริญคำ  โฉนดที่ดิน (น.ส.4.จ.) เลขที่ 3898  มีภาระผูกพันกับธนาคารเพื่อการเกษตรและสหกรณ์
     3.5 นางกิ้มเสี้ยน  เดชพรหม โฉนดที่ดิน (น.ส.4.จ.) เลขที่ 3899
     3.6 นายประเทือง  กั๋งเซ่ง โฉนดที่ดิน (น.ส.4.จ.) เลขที่ 4052
4. ตามหนังสืออุทิศที่ดิน เพื่อบุกเบิกถนนสายนาลึก สกย.บ้านอ่างทอง   หมู่ที่  7  ตำบลกะหรอ  จำนวน 7  ราย  คือ
     4.1 นายระลึก  มีปาน   โฉนดที่ดิน (น.ส.4.จ.) เลขที่ 182  และ เลขที่  12716  มีภาระผูกพันกับธนาคาร  
     4.2 นางกัญญาภิญญ์  สีรัตน์เจริญ นายภูมภัสส์  สีรัตน์เจริญ   โฉนดที่ดิน (น.ส.4.จ.) เลขที่ 147
     4.3 นางละวิม  เอกมาตฟกุล โฉนดที่ดิน (น.ส.4.จ.) เลขที่ 155 มีภาระผูกพันกับธนาคาร
     4.4 นายโอฬาร  ไทยเอื้อ โฉนดที่ดิน (น.ส.4.จ.) เลขที่ 157  และ เลขที่ 12715
     4.5 นางมลฑา  วัฒนสุทธิ์ โฉนดที่ดิน (น.ส.4.จ.) เลขที่ 13295 มีภาระผูกพันกับธนาคาร
     4.6 นางประทุม  ทองแท่ง  โฉนดที่ดิน (น.ส.4.จ.) เลขที่ 13294 มีภาระผูกพันกับธนาคาร
     4.7 นายวิชัย  พูลพิพัฒน์   หนังสือรับรองการทำประโยชน์ (น.ส.3.) เลขที่ 167 มีภาระผูกพันกับธนาคาร
- โครงการก่อสร้างประปา
1. ตามหนังสืออุทิศที่ดิน เพื่อก่อสร้างประปาหมู่บ้าน  บ้านห้วยมวง   หมู่ที่  3  ตำบลกะหรอ  จำนวน 1  ราย คือ
     นายอำนาจ  วันเพ็ญ  โฉนดที่ดิน  (น.ส.4.จ.) เลขที่  2966
3. ข้อพิจารณา 
เห็นควรพิจารณาอนุมัติเสนอต่อสภาท้องถิ่นให้ความเห็นชอบในการอุทิศที่ดินเพื่อบุกเบิกถนนและอุทิศที่ดินเพื่อก่อสร้างประปาหมู่บ้าน  ตามเอกสารที่แนบมาพร้อมนี้


	นายสานนท์  หีดเสน
ประธานสภาฯ

	ครับขอบคุณท่านนายกนะครับสำหรับรายละเอียดข้างต้นครับ การขอความเห็นชอบในการอุทิศที่ดินเพื่อบุกเบิกถนนและอุทิศที่ดินเพื่อก่อสร้างประปาหมู่บ้าน สำหรับรายละเอียดอยู่ในเอกสารที่สมาชิกทุกท่านได้รับไปแล้วนะครับ  สำหรับหนังสืออุทิศในแต่ละ โครงการดังนี้
โครงการบุกเบิกถนน
 1. ตามหนังสืออุทิศที่ดิน เพื่อบุกเบิกถนนสายโรงปุ๋ย-ห้วยมวง ซอย 2 หมู่ที่ 3  จำนวน  3  ราย
2. ตามหนังสืออุทิศที่ดิน เพื่อบุกเบิกถนนสายวัฒนสุทธิ-นายเอื้ยน หมู่ที่ 5 จำนวน 8  ราย
3. ตามหนังสืออุทิศที่ดิน เพื่อบุกเบิกถนนสายพร้อมใจ  หมู่ที่ 5 จำนวน 6 ราย
4. ตามหนังสืออุทิศที่ดิน เพื่อบุกเบิกถนนสายนาลึก- สกย.บ้านอ่างทอง หมู่ที่  7 จำนวน 7 ราย
โครงการก่อสร้างประปา
- ตามหนังสืออุทิศที่ดิน เพื่อก่อสร้างประปาหมู่บ้าน  บ้านห้วยมวง  หมู่ที่ 3  จำนวน 1 ราย
สำหรับหนังสืออุทิศที่ดินเพื่อบุกเบิกถนนทั้ง  4 สายก็อยู่ในเอกสารในมือของสมาชิกแล้วนะครับ รวมทั้งการก่อสร้างประปาบ้านห้วยมวง นะครับ บางครั้งการอุทิศที่ดินชาวบ้านยังใช้เอกสารเดิมอยู่ แต่บางทีเอกสารแปลงนั้นได้เอาไปจำนองกับธนาคารหรือบุคคลอื่น ซึ่งจะต้องให้บุคคลเหล่านั้นยินยอมและรับทราบก่อนนะครับ  ก่อนที่จะมีการร้องเรียนหรือฟ้องร้องกันขึ้น คงเข้าใจนะครับ ครับมีสมาชิกท่านใดยังสงสัยหรือจะซักถามเกี่ยวกับการอุทิศที่ดิน เพื่อก่อสร้างหรือบุกเบิกถนน เชิญครับ


	นายเกษม  สุวรรณพะโยม
ส.อบต.หมู่ที่  5
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ และผู้เข้าร่วมประชุมทุกท่าน  กระผมนายเกษม  สุวรรณพะโยม สมาชิกหมู่ ที่ 5 ผมเคยไปขอเอกสารอุทิศที่ดินที่  ธนาคาร ธกส. แล้วแต่เขาบอกว่าให้ อบต. ออกหนังสือรับรองให้เพื่อไปขอเอกสาร จาก ธกส.ไม่อย่างนั้นทาง ธกส.ก็ไม่ให้ครับ ขอบคุณ


	นายสานนท์  หีดเสน
ประธานสภาฯ

	ครับ สำหรับการขอเอกสาร จากธนาคาร ธกส. มาเพื่ออุทิศที่ดินในการก่อสร้างหรือบุกเบิกถนนนั้น  บางครั้งขึ้นอยู่กับผู้จัดการธนาคาร ซึ่งบางท่านก็บอกให้เจ้าหน้าที่ธุรการของ ธกส. ออกให้เลยนะครับ ตามที่เคยพบมานะครับ  ครับสำหรับการขอหนังสืออุทิศเพื่อบุกเบิกถนนหรือก่อสร้างประปานั้น มันเป็นระเบียบหรือข้อกฎหมายที่จะต้องให้สภาให้ความเห็นชอบในการอุทิศที่ดินเพื่อบุกเบิกถนนหรือเพื่อก่อสร้างประปาหมู่บ้านก่อนครับ สมาชิกท่านใดสงสัย เชิญครับ


	นายประจักษ์  ยิ้มปาน
ส.อบต.หมู่ที่ 9 

	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ
และผู้เข้าร่วมประชุมทุกท่าน กระผมนายประจักษ์  ยิ้มปาน ส.อบต.หมู่ที่ 9 ผมขอชี้แจงเพิ่มเติมเกี่ยวกับการอุทิศที่ดิน ของผมเองหมู่ที่ 9 ก็มีการขออุทิศที่ดินไว้ประมาณ 2 ปีแล้ว  แต่ว่าจากการตรวจสอบที่ดินไม่ได้อยู่กับคนอื่นนะครับ  แต่ยังไม่ได้ดำเนินการ ผมอ่านท้ายเอกสารที่ว่า ให้เจ้าหน้าที่ของรัฐอำนวยความสะดวกแก่ผู้ที่อุทิศที่ดินให้กับทางราชการหรือยินยอมให้ทางราชการเข้าไปดำเนินการเท่าที่ดำเนินการได้หมายความว่าเอกสารแปลงใดที่ไม่ได้ใช้จำนองหรือค้ำประกันกับใคร ผมคิดว่าน่าจะดำเนินการได้นะครับเพราะไม่ได้ติดจำนอง แต่ว่าไม่ได้ดำเนินการเลย ชาวบ้านลำบากมากในการเดินทางหรือขนส่งผลผลิตท่านคงไม่ทราบความลำบากของชาวบ้านหรอกครับ  ขอบคุณครับ


	นายมนัสพงค์  สุทธิเดช
นายก อบต กะหรอ

	ครับ จริงๆ เอกสารของหมู่ที่  9  ตอนนี้อยู่ธนาคาร ธกส. ซึ่งกำลังดำเนินการอยู่ครับ เพื่อบุกเบิกถนนสายบ้านนายกวี  ในหมู่ที่ 9 และหมู่ที่ 4 สายไสคา  ทุกอย่างไปดูได้ที่ ธนาคาร ธกส. ผมได้จัดส่งไปแล้ว  แต่ไม่แน่ใจว่าที่ดินแปลงไหนติดอยู่บ้าง เพื่อให้เป็นการถูกต้องถ้าเกิดมีปัญหา เราก็ไม่สามารถเข้าไปดำเนินการได้ ถ้ามีผู้รับจ้างเข้าไปเพื่อดำเนินการซึ่งเป็นปัญหาที่จะสะท้อนกลับมายังเรานะครับ ขอให้ท่านสมาชิกได้เข้าใจนะครับ ผมต้องขอโทษนิดหนึ่ง ที่ล่าช้า แต่เพื่อความถูกต้องนะครับ  ขอบคุณครับ


	นายสมพงค์ สามารถ
ส.อบต.หมู่ที่ 1
	เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติ และผู้เข้าร่วมประชุมทุกท่าน กระผมนายสมพงค์ สามารถ ส.อบต.หมู่ที่ 1 จากการฟังจากสมาชิกหมู่ที่ 9 นะครับ ผมคิดว่าน่าจะเพิ่มไปในแผนพัฒนาให้นะครับ เพราะฉะนั้นจะทำให้เสียโอกาสไป 1 ปีนะครับ ผมคิดว่าถ้าเอกสารพร้อมก็น่าจะบุกเบิกได้นะครับ ขอบคุณครับ


	นายเสรี  บุญยเกียรติ
ส.อบต.หมู่ที่ 1
นายเสรี  บุญยเกียรติ
ส.อบต.หมู่ที่ 1

	เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติ และผู้เข้าร่วมประชุมทุกท่าน กระผมนายเสรี  บุญยเกียรติ สมาชิกหมู่ที่ 1 อย่างกรณีศึกษาของหมู่ที่  9 เมื่อสักครู่นะครับ และก็ในส่วน       ของที่อยู่ในพื้นที่ ที่มีปัญหาอยู่ไม่ใช่ว่าเฉพาะถนนที่กำลังจะบุกเบิก แต่ว่ามันมีปัญหารวมไปถึงถนนที่มีอยู่หลายปีแล้วนะครับ ที่ประสบปัญหาจริงก็คือ ถนนที่ใช้สัญจร  เป็นรูปเป็นร่างเคยใช้
ถนนมาไม่ต่ำกว่า 10 หรือ 20 ปี แต่ที่นี้เวลาปัญหาก็คือเวลาที่จะลงไปทำ คสล.ขอยกตัวอย่างของหมู่ที่ 1ซอยนมหนู-โคกสร้าง  ประสบปัญหาคือมีการท้วงติงขึ้นมาว่าเขายังไม่มี ไม่ได้เลยทำให้ถนนสายนมหนู-โคกสร้าง ที่เขาเสนอเป็นแผนประชาคมนั้นต้องตกไป แล้วที่นี้ผมก็มีความเป็นห่วงอย่างยิ่งว่าต่อไปนี้ถ้าเกิดปล่อยปัญหาสิ่งต่างๆแบบนี้ ผมคิดว่าเจ้าหน้าที่อาจจะกลัวว่าความผิดจะเกิดกับเขาแล้วงบประมาณต่างๆที่จะลงไปใน สายนมหนู-โคกสร้าง ไม่ว่าจะเป็นหินคลุกที่มีหลุมเยอะแยะอยู่แล้วขณะนี้เจ้าหน้าที่เขาได้บอกว่าด้วยเหตุดังกล่าวที่มีการท้วงติงของชาวบ้านเขาก็เลยไม่กล้า  ที่จะใช้
งบประมาณลงไปเพิ่มเติมได้อีกอย่างเช่นหลุมบ่อหรือพวกหินคลุกตรงนี้นะครับแต่ที่จริงสภาพพื้นที่จริงถ้าท่านนายกหรือผู้บริหารลงไปสัมผัสจริง เขาจะใช้ถนนเส้นนี้เข้า-ออกอยู่ทุกวันไม่ต่ำกว่า 8 ครอบครัวนะครับ ส่วนที่มีปัญหาอยู่ก็คือทางเข้าที่มีการอุทิศคือ 2 เมตร  ที่ยังใช้อยู่ในปัจจุบัน แต่ว่าอีกส่วนหนึ่งที่เขามาท้วงติงคือยังไม่ได้อุทิศแต่ถนนก็ยังใช้อยู่ในปัจจุบันแล้วที่นี้ผมเป็นห่วงเจ้าหน้าที่ ผมมาถามเมื่อวานซืน เรื่องหลุมบ่อเขาก็บอกว่า กลัวว่ามันจะมีปัญหาเขาก็เลยไปตัดถนนสายนี้ออกในส่วนที่จะได้ เรื่องถมหลุมบ่อเรื่องหินคลุกในส่วนนี้กลัวเป็นอย่างยิ่งว่าเราจะดูแลชาวบ้านกันอย่างไรครับ จะทำอย่างไรครับ  ต่อไปเราจะเดินหน้าอย่างไรครับ เราจะออกไปบอกชาวบ้านอย่างไรครับแล้วทีนี้ในส่วนตรงนี้ผมอยากฝากผู้บริหารว่าลงไปเถอะครับ ส่วนที่มีปัญหานิดหน่อยก็คือทางเข้านี้แหละครับ แต่ว่าข้างในที่เขายินยอมอย่างชัดเจนคือเขาต้องการ เขายังรออยู่ ยังมีการใช้รถเข้า-ออก อยู่ทุกวันนะครับและขอฝากถึงเส้นทางอื่นที่ยังมีปัญหาอย่างนี้ตามมาอีก ผมไม่รู้นะครับผมเป็นสมาชิกสภาสมัยแรก บางครั้งถนนสร้างมาตั้งแต่ 3-4 สมัย แต่เวลาเราลงมาทำจริง ผม งง ไปหมดว่าที่จริงมันมีกฎหมายหรือไม่ สภาวะทางจำยอมใช้มาเป็นเวลา 10 ถึง 20 ปีแล้วคุณจะมาอ้างมาท้วงติงที่หลังมันจะเป็นไปได้อย่างไร รูปถนนใช้ทางอยู่แล้วเป็นประจำนะครับ หาทางออกอย่างไรครับฝากถึงผู้บริหารด้วย นี้คือปัญหาที่จะสะท้อนให้ฟังและจะมีปัญหาอื่นผมจะมาพูดให้ฟังอีกนะครับ ขอบคุณครับ ฝากด้วยนะครับ


	นายสานนท์  หีดเสน
ประธานสภาฯ

	ขอขอบคุณสมาชิกหมู่ที่ 1 สำหรับปัญหาเรื่องนี้ซึ่งเป็นปัญหาที่อยู่ในพื้นที่เราทุกสิ่งทุกอย่างในเรื่องของการอุทิศที่ดิน เพื่อทำโครงการไปให้ พ่อแม่พี่น้องในพื้นที่ในหมู่บ้านเกี่ยวกับถนนหนทางจะต้องเป็นภาระหน้าที่ของผู้ใหญ่บ้าน เพราะเวลาออกโฉนดที่ดินทุกแปลงผู้ใหญ่บ้านจะต้องเป็นผู้เซ็นต์ทุกฉบับ  ถ้าผู้ใหญ่บ้านไม่เซ็นต์ทุกอย่างก็จะเป็นโมฆะซึ่งเราจะต้องไปคุยกับผู้ใหญ่บ้านและเจ้าของที่ดิน เพื่อแก้ปัญหาเนื่องจากผู้ใหญ่บ้านเป็นตัวแทนของนายอำเภอนะครับ  เพราะผู้ใหญ่บ้านคือเจ้าของพื้นที่เป็นผู้ดูแลคนทั้งหมดในหมู่บ้านว่าตรงไหนมีปัญหาอย่างไรให้เขามาดูแลและพูดคุย เราเป็นเพียงผู้นำโครงการและเอางบประมาณให้กับโครงการนั้นๆและนำเสนอต่อนะครับ สำหรับเรื่องการให้ความเห็นชอบการอุทิศที่ดินในการสร้างครับ เรื่องการขอความเห็นชอบในการอุทิศที่ดินเพื่อบุกเบิกถนนและอุทิศที่ดินเพื่อก่อสร้างประปาหมู่บ้าน สมาชิกท่านใดเห็นชอบในการอุทิศที่ดิน โปรดยกมือครับขอบคุณครับ


	มติที่ประชุม
	เห็นชอบ            14
เสียง
ไม่เห็นชอบ
    -
เสียง
งดออกเสียง
    1     คน


	
	3.4 พิจารณาร่างแผนพัฒนาท้องถิ่น (พ.ศ.2561- 2565) เพิ่มเติม 
(ฉบับที่ 2)


	นายมนัสพงค์  สุทธิเดช
นายก อบตกะหรอ
นายมนัสพงค์  สุทธิเดช
นายก อบตกะหรอ

	สำหรับรายละเอียดของร่างแผนพัฒนาท้องถิ่น (พ.ศ.2561- 2565) เพิ่มเติม (ฉบับที่ 2) มีรายละเอียดดังนี้

ด้วยองค์การบริหารส่วนตำบลกะหรอ  ได้จะดำเนินจัดทำข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.2564  จึงมีความจำเป็นต้องเพิ่มเติมโครงการตามตามแผนพัฒนาท้องถิ่น (พ.ศ.2561-2565)
ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม (ฉบับที่ 3) พ.ศ.2561 กำหนดให้องค์กรปกครองส่วนท้องถิ่นมีอำนาจหน้าที่ในการจัดทำแผนพัฒนาท้องถิ่นและแผนดำเนินงาน  โดยให้องค์กรปกครองส่วนท้องถิ่นใช้แผนพัฒนาท้องถิ่นเป็นกรอบในการจัดทำงบประมาณรายจ่ายประจำปี  งบประมาณรายจ่ายเพิ่มเติม  และงบประมาณจากเงินสะสมในช่วงของแผนรวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการที่กำหนดไว้ในแผนพัฒนาท้องถิ่น
“ข้อ 22 เพื่อประโยชน์ของประชาชน  การเพิ่มเติมแผนพัฒนาท้องถิ่น  ให้องค์กรปกครองส่วนท้องถิ่นดำเนินการตามขั้นตอน  ดังนี้
(1) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น
(2) คณะกรรมการพัฒนาและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม  สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล     พ.ศ.2537 ด้วย
เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว  ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้”
ดังนั้นเพื่อให้การดำเนินงานพัฒนาท้องถิ่น  เหมาะสมสอดคล้องกับปัญหาความต้องการของประชาชนและทันต่อสถานการณ์ปัจจุบัน  องค์การบริหารส่วนตำบลกะหรอ  จึงมีความจำเป็นต้องจัดทำแผนพัฒนาท้องถิ่น (พ.ศ.2561-2565) เพิ่มเติม (ฉบับที่ 2) ขึ้น  โดยมีโครงการที่เพิ่มเติมดังต่อไปนี้
1. โครงการบุกเบิกถนนสายวัฒนสุทธิ-นายเอี้ยน  หมู่ที่ 5

2. โครงการบุกเบิกถนนสายพร้อมใจ  หมู่ที่ 5

3. โครงการบุกเบิกถนนสายซอยนาลึก-สกย.บ้านอ่างทาง หมู่ที่ 7

4. โครงการบุกเบิกถนนสายโรงปุ๋ย-ห้วยมวง ซอย 1 หมู่ที่ 3

5. โครงการบุกเบิกถนนสายโรงปุ๋ย-ห้วยมวง ซอย 2  หมู่ที่ 3

6. โครงการก่อสร้างระบบประปาบ้านห้วยมวง  หมู่ที่ 3
7. โครงการจัดซื้อรถยนต์ส่วนกลาง (งานป้องกันและบรรเทาสาธารณภัย)


	นายสานนท์  หีดเสน
ประธานสภาฯ

	ขอบคุณท่านนายก สำหรับรายละเอียดร่างแผนพัฒนาท้องถิ่น (พ.ศ. 2561-2565) เพิ่มเติม (ฉบับที่ 2)  สำหรับที่มาของแผนพัฒนาท้องถิ่นเพิ่มเติมฉบับที่ 2 นะครับเป็นความจำ เป็นของแต่ละหมู่บ้านที่ได้เสนอมานะครับ  สามารถทำตามขั้นตอนตามที่ปรากฏจากรายละเอียดเบื้องต้น เช่นเรื่องการบุกเบิกถนนและประปาหมู่บ้าน ที่จะต้องรวบรวมเป็นแผนพัฒนา ฉบับที่ 2 ก็หมายความว่าแผนทั้งหมดที่มีอยู่แผนฉบับที่ 1 และฉบับที่ 2 ของวันนี้นะครับก็จะให้สภา
พิจารณานะครับ เพื่อนำแผนพัฒนาท้องถิ่นเพิ่มเติมฉบับที่ 2 เข้าไปอยู่ในแผนพัฒนาท้องถิ่นทั้งหมด  หมายความว่าโครงการทั้งหมดที่อยู่ในแผนวันนี้จะต้องให้สภาพิจารณาให้ความเห็นชอบ ก็คิดว่าโครงการทั้งหมดที่อยู่ในส่วนนี้ก็น่าจะเป็น เรื่องของการเพิ่มแผน เมื่อสภาเห็นชอบแล้วคุณก็จะต้องระบุว่าใช่งบประมาณปีไหน สำหรับวันนี้การเพิ่มเติมแผนพัฒนาฉบับที่ 2หากสมาชิกท่านใดสงสัยในส่วนของแผนสามารถซักถามได้ เชิญครับ ถ้าไม่มีข้อสงสัยนะครับ  ผมจะขอมติเรื่องพิจารณาร่างแผนพัฒนาท้องถิ่น (พ.ศ.๒๕๖๑- ๒๕๖๕) เพิ่มเติม (ฉบับที่ ๒)นะครับ สมาชิกท่านใดเห็นชอบโปรดยกมือครับ ขอบคุณครับ 


	มติที่ประชุม
	เห็นชอบ 
14
เสียง

ไม่เห็นชอบ
 -
เสียง
งดออกเสียง
 1        คน


	ระเบียบวาระที่ 4
	เรื่องอื่น ๆ 


	นายสานนท์  หีดเสน
ประธานสภาฯ

	สมาชิกท่านใดมีเรื่องสงสัยซักถามเชิญครับ


	นายไพศาล  สมจิตร
ส.อบต. หมู่ที่ 3
นายไพศาล  สมจิตร
ส.อบต. หมู่ที่ 3

	เรียนท่านประท่านสภาที่เคารพคณะผู้บริหาร สมาชิกผู้ทรงเกียรติและ       ผู้เข้าร่วมประชุมทุกท่าน กระผมนายไพศาล  สมจิตร  ส.อบต.หมู่ 3 ผมอยากสอบถามเรื่อง คือตอนนี้ระบบไฟฟ้าการใช้ประปาหมู่บ้านเกือบทุกลูกมีปัญหาเรื่องไฟไม่เพียงพอนะครับเพราะการใช้ประปาต้องใช้ไฟอัตรากำลังสูง การปั้มน้ำตอนนี้ในหมู่บ้านเกือบทุกหมู่บ้านมีปัญหา เพราะการปลูกสวนทุเรียนของชาวบ้านมีมาก ยิ่งในตอนเย็นพอเปิดปั้มน้ำประปาพร้อมกันทั้งหมู่บ้านไฟฟ้าแต่ละสายมันก็ใช้กำลังสูงบางสวนของเขาก็มีระบบ วิธีของเจ้าของสวนนะครับ แล้วมันเกิดปัญหาส่งผลให้การใช้ปั้มประปาของเรามีปัญหาไปด้วยคือไฟใช้การไม่ค่อยจะได้เลยเกิดการส่งผลในการสูญเสียของซัมเมอร์สมันจะเสียเพราะว่ากำลังไฟฟ้าไม่เพียงพอ ยิ่งประปาลูกไหนอยู่สุดท้ายของไฟฟ้ายิ่งมีปัญหามากไม่ว่าจะเป็นตอนนี้หมู่บ้านผม ประปาลูกอนามัยลานวัว  ห้วยมวง หรือลูกขุนทะเลรวมไปถึงหมู่ที่ 9 บ้านไสสว่าง  เต็มรูปแบบเลยครับอยากให้ช่างออกไปสำรวจดูช่วงบ่ายนะครับ ผมขอบอกว่าการดูดน้ำขึ้นมาใช้ก่อนจะถึงถังปล่อยน้ำจ่ายคือมันมีตัวทดสอบน้ำจ่ายก่อนจะส่งน้ำขึ้นบน ตอนเที่ยงน้ำประปาเต็มท่อปล่อยออกไปมันจะมีความแรง แต่พอช่วงบ่ายน้ำจะตกมีความแรงน้ำมากขอฝากเรื่องนี้ไปยังผู้บริหารด้วยครับ อยากให้แก้ไขครับ


	นายประสิทธิ์  ภักดี
ส.อบต.หมู่ที่ 8
	เรียนท่านประท่านสภาที่เคารพ  คณะผู้บริหาร สมาชิกผู้ทรงเกียรติและผู้เข้าร่วมประชุมทุกท่าน กระผมนายประสิทธ์  ภักดี  ส.อบต.หมู่ 8  ครับผมจะพูดถึงเรื่องประปาสักนิดครับมีคนมาประท้วงที่ อบต.แล้วนะครับฝากคณะผู้บริหารช่วยให้ช่างดำเนินการซ่อมประปาให้มันดีสักหน่อยครับ ผมรู้สึกว่าอาจจะเป็นตู้ควบคุมท่อข้างในถังขาดเท่าที่ผมดูๆนะครับผมก็ไม่สันทัดในเรื่องประปาหมู่บ้าน เลยหาไม่ถูกครับ หาช่างที่ชำนาญการช่วยมาดูหน่อยครับส่วนเรื่องที่สงสัยว่าไฟฟ้าตกนั้นผมว่าหมู่ 8 คงไม่ถึงขนาดตกเหมือนหมู่ที่ 3 และหมู่ที่ 9 เพราะว่าซัมเมอร์สขนาด 3 แรงมันกินไฟคงไม่กี่วัตต์ครับ สำหรับของผมเองใช้ปั้มน้ำ 4 ลูกมีขนาด 3 นิ้ว 1 ลูก 2 นิ้ว 1 ลูก นิ้วครึ่ง 1 ลูก แล้วก็ซัมเมอร์สอีก 1ลูกใช่สายไฟต่อไปประมาณ 200 เมตรก็ไม่มีปัญหาแต่ถ้าของประปามันอยู่กับหม้อไฟมันไม่ได้ไกลสักเท่าไรของผมไกลกว่ายังใช่ได้มันไม่เกี่ยวกับเรื่องไฟ ผมว่ามันอาจจะเกี่ยวกับระบบตู้มากกว่าครับให้ช่างช่วยดูให้ดีหน่อยครับตู้ควบคุมแหละระบบอัตโนมัติของถังที่มันไม่ตัดด้วย มันเยอะครับชาวบ้านเขาบอกว่าถ้ายังไม่ทำให้เรียบร้อยจะรวมพลมา อบต.อีกครั้ง ผมก็ห้ามเขาไม่อยู่จะเป็นแกนนำก็ไม่กล้าครับ ขอบคุณครับ


	นายเสรี  บุญยเกียรติ
ส.อบต. หมู่ที่ 1
นายเสรี บุญยเกียรติ
ส.อบต. หมู่ที่ 1
นายเสรี บุญยเกียรติ
ส.อบต. หมู่ที่ 1

	เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติ และผู้เข้าร่วมประชุมทุกท่าน กระผมนายเสรี  บุญยเกียรติ ส.อบต.หมู่ 1ขอฝากเรื่อง 1 ที่จริงมันก็เป็นประเด็นที่ประชุมกันมาทุกครั้ง ถ้าเกิดทางผู้บริหารให้ความสำคัญเกี่ยวกับการประชุมหรือไปทบทวนวาระการประชุมหน่อย ยกตัวอย่างชัดๆคือปัญหาเรื่องประปาของหมู่ที่ 8 ก่อนหน้านี้ผมเห็นนะครับเลขาทำงานแข่งขันมากครับ เลขาคนใหม่น่ารักมากแต่ถามว่าคือแก้ปัญหาเฉพาะหน้าถ้าเกิดจะทำงานอย่างนี้วางแผนงานอย่างนี้ก็จะต้องทำอย่างนี้ไปเรื่อยๆเพราะอะไรครับ ผมจะบอกให้นะครับ ส่วนท่านจะเอาไปขบคิดหรือจะเอาไปใส่ใจหรือไมผมไม่ทราบนะครับ ท่านต้องกลับไปย้อนดูว่าที่สมาชิกเขาพูดหมู่ที่ 8 ยกตัวอย่างเรื่องน้ำประปาครั้งก่อนเขาก็พูดทีนี้พออยู่มาๆมันก็เกิดปัญหานะครับ ชาวบ้านลุกลามใหญ่โตลงเฟสเยอะแยะเต็มไปหมด แต่ถ้าเกิดท่านสนใจไปทบทวนดูนะครับการประชุมย้อนหลังท่านจะได้เห็นท่านจะได้วางระบบไว้ทันไม่ปล่อยให้มันลุกลามมากถึงขนาดนี้ผมเห็นใจนะครับว่างานประปามีเจ้าหน้าที่อยู่น้อย แต่ความรับผิดชอบเยอะที่นี้มันขึ้นอยู่กับการบริหารจัดการครับ ถ้าท่านเอาเวลาไปแก้ปัญหาเฉพาะหน้าอย่างเดียว 10 กว่าลูกมันไม่พอมันไม่ทันแน่นอนครับ ผมขอยกตัวอย่างให้เห็นว่าการประชุมครั้งก่อนเหมือนของหมู่ที่ 1 ก็มีการพูดคุยกันเรื่องน้ำประปาอยู่มาๆลูกสอนตอนก็มาเกิดมีปัญหานะครับแต่ว่ามันมาเกิดอุบัติเหตุเรื่องท่อแตกอะไรแบบนี้มันก็รับได้แต่ทีนี้ ที่ผมมองเห็นก็คือการเอาใจใส่การให้ความสำคัญกับวาระการประชุม รวมไปถึงท่านประธานนะครับที่ทำหน้าที่บริหารท่านประธานสภาท่านมีการติดตามหรือเปล่าครับที่สมาชิกฝากย่ำทุกเดือนทุกครั้งที่มีการประชุมท่านเคยติดตามบ้างหรือไม่ผู้บริหารที่มาทบทวนอยู่ ทบทวนคำพูดว่าถูกผิดหรือมีการตกหล่นแค่นี้หรือครับ ผมเคยบอกว่าหน้าจะทบทวนตามงานใหม่นะครับ ทางเลขาว่าเดี่ยวเขาจะปรับให้ผมจำมาตลอด ถามเลขาสภาได้ท่านเป็นผู้ใหญ่ที่น่ารักมากนะครับ ต้องตำหนิท่านประธานนะครับถ้าเกิดท่านทบทวนให้ท่านนายกเขาหน่อยผมรู้ครับงานเขาเยอะตรงไหนต้องรับผิดชอบ หลายหน้าที่บทบาทผู้บริหารเจ้าหน้าที่แล้วยังต้องมาบริหารหมู่บ้านอีกส่วนผมมาทำหน้าที่ตรงนี้ที่สมาชิกอาจจะข้องใจว่า ทำไมชอบพูดนี่คือการทำงานของผม ผมเป็นตัวแทนชาวบ้านเหมือนกับคุณประจักษ์นั้นเหละครับ ขออภัยที่เอ่ยนามผมต้องมาทำหน้าที่ครับผมแล้วจะให้ชาวบ้านเขารู้ว่านี่คือการทำงานของผมจากวาระการประชุม เวลาถ้าเกิดเจ้าหน้าที่พูดคุยงานผมก็จะบอกว่ามันอยู่ในวาระการประชุมผมเตรียมตัวครับ ผมทำการบ้านมาตลอดในพื้นที่ของผม ขอยกตัวอย่างเช่น หินคลุก หลุมบ่อ ทางเจ้าหน้าที่รายงานท่านว่ายังมีอีกกี่สายแต่บางครั้งเลยไปตัดสินใจเองบอกว่าจะลงหรือจะทำหรือจะไม่ทำ เจ้าหน้าที่มีสิทธิหรือไม่ ผมก็ งง ครับที่จริงอำนาจตัดสินใจการสั่งการต้องเป็นผู้บริหารผมเข้าใจว่าจำนวนถนนมันเยอะในกะหรอ แต่ท่านต้องกลับไปดูปัญหาว่าสมาชิกแต่ละคนใครฝากให้เน้นย้ำหรือเปล่า สมาชิกแต่ละท่านเน้นย้ำไม่เหมือนกัน ผมว่าสภาที่ผมเข้ามาอยู่แห่งนี้ถือทรงเกียรติถือว่าท่านต้องรับ ทุกครั้งที่ผมพูดสะท้อนเรื่องจริงที่มันเกิดปัญหาขึ้นมาแล้ว ในส่วนของหมู่บ้านส่วนของตำบลทั้งนั้น อาจจะรับร่วมกันเขาด่าว่า อบต.กะหรอ เจ็บแสบนะครับแล้วทำไมปัญหาอย่างนี้มันจะต้องปล่อยให้เกิดประธานทวนให้นายกติดตามงานว่าคืบหน้าไปถึงไหนแล้วให้เจ้าหน้าที่มาแนะนำหน่อยให้มาบอกว่าถึงไหนแล้ว ยกตัวอย่างย้อนไปอีกครั้งท่านประจักษ์เกิดเหตุการณ์เมื่อสักครู่คือความไม่เข้าใจกัน ที่จริงทำอยู่แล้วครับแต่อธิบายคนละเรื่องครับ  เรื่องเดียวกันแต่พูดไปกันใหญ่เลยครับท่านหมายถึงอะไร ก็หมายถึงการสื่อสารการบริหารการจัดการ ท่านเป็นอย่างไรบ้างวันนี้การสื่อสารในหมู่บ้านครับ  LINEไม่ว่าเรื่องอะไรเขาส่งข่าวสารในLINEหมู่บ้านทั้งนั้น LINEของสภาก็มีนะครับ เยอะแยะมากมายครับ แต่ว่าทำไงถึงจะประสานให้เข้าเป็นเนื้อเดียวกันได้ นายกประสานครับ ปัญหาปุ๊ปปั๊ปประสานเจ้าหน้าที่ลงสั่งการ อย่างนี้ ครับให้ความสนใจหน่อยได้ไหม เกี่ยวกับการประชุมนี้กลับไปทบทวนหน่อยครับ วันนี้หลุมบ่อของหมู่ที่ 1 ผมพูดอีกนะครับหลายเส้นหลายสายผมต้องฝากครับ ผมต้องพูด ท่านจะเอาไปใส่ใจหรือเปล่านั้นผมไม่ทราบแต่ผมขอฝากนะครับ ว่านี้หลุมบ่อชัดๆซอยนาป่า ตรงนี้ครับเป็นหลุม น้ำมานิดหน่อยก็เป็นหลุมเยอะแยะหมดแล้วนะครับ เกือบทุกสายของหมู่ที่1 เหมือนกันหมดแล้วผมก็คิดว่าเกือบทุกสายของ พ่อแม่พี่น้อง สมาชิกจะเหมือนกัน เอาไปชั่งน้ำหนักหน่อยได้ไมครับ  อาจจะให้เลขาส่วนตัวของท่านทวนหน่อยได้หรือไม่  สมาชิกเขาฝากเรื่องอะไรบ้าง งานท่านเยอะผมเข้าใจนะครับ แต่งานที่ผมได้รับมอบหมายมาจากชาวบ้าน ปัญหาที่ผมสะท้อนให้ถึงท่าน ผมรู้ที่ท่านได้รับเลือกตั้งมานี้ ชาวบ้านเลือกท่านมาทำ เลือกผมมาบอก แล้วบางครั้งยังเสนอวิธีการด้วยท่านอาจจะมองว่ายังไงผมไม่ทราบ แต่ถือว่าเป็นแนวทางการค้นหาทางออกการแก้ไขปัญหาร่วมกันครับท่าน ผมไม่ได้ชอบการพูดแต่ถ้าเกิดมีเวลาที่จะพูดต้องฝากตรงนี้แหละครับ ไม่ได้มาพูดเอามันนะครับ แต่พูดเอาสาระเนื้อหา ลองนะครับท่านประธาน ฝากท่านประธานด้วยทำหน้าที่อยู่ตรงนี้ทบทวนหน่อยนะครับทบทวนหน่อย ติดตามให้หน่อยได้ไม่ไปถึงไหนแล้วบางครั้งเหมือนรู้สึกเคว้งนะครับ อบต.เคลื่อนที่เมื่อก่อนเป็นโครงการดีมากแต่ตอนนี้มันหายไป ที่จริงผมชอบมากแต่จะมีแนวทางอย่างใดอย่าหนึ่งส่งตัวแทนมาก็ได้นะครับในการประชุมหมู่บ้านของผู้ใหญ่ ประชุมประจำเดือนก็ยังดีนะครับปัญหาเรื่องน้ำครับของ ผมมีด้วยครับลูกสองตอนนะครับก็ได้พูดคุยกับเจ้าหน้าที่ประปาเป็นการส่วนตัวไปแล้ว พูดคุยกับท่านนายกก็เป็นส่วนตัวไปแล้วทางท่านรองท่านเลขาที่สัมผัสเรื่องงานกันน้อยหน่อยแต่ปกติเพื่อนกันนะครับ แต่ที่ผมมองเห็นท่านทำงานหนัก เพราะอะไรครับ ถ้าเกิดท่านวางแผนทำแผนงานรองรับไว้ดีๆ น่าจะไม่ถึงขนาดต้องหยุดน้ำอยู่ทุกวันหลอกครับ ให้ความสนใจด้วยครับเน้นย่ำ  ผมอาจจะพูดมากไปสักหน่อยนะครับ ท่านสมาชิกก็อย่าพึ่งเข้าใจผมผิดนะครับ ก็ครั้งหน้าผมไม่รู้จะลงหรือเปล่านะครับหรือจะได้มานั่งคุยกันยังนี้หรือเปล่าทำหน้าที่ให้มันเต็มที่นะครับ  ส่วนท่านจะรับหรือไม่รับสุดแล้วแต่นะครับ  ฝากการปรับปรุงทำงานของสภาการบริหารสภาด้วยครับ เน้นย้ำนะครับให้มันชัดเจนหน่อย  ให้มันกระฉับกระเฉงหน่อย   เอาเหมือนสมัยแรกที่ท่านมาดำรงตำแหน่ง  คุณมีไฟครับวันนี้ไฟของแต่ละท่านไปไหนหมด  ผมไม่ทราบแต่ผมยังมีไฟครับ ขออภัยในส่วนนี้  ขอฝากครับฝากเน้นย่ำฝากดูแลของสมาชิกทุกท่านนะครับ ขอแค่นี้ครับ รบกวนสภาอันมีค่าแค่นี้ครับ  ขอฝากฝากจริงๆครับขอให้ไปปฏิบัติด้วยครับ  ขอบคุณครับ


	นายสานนท์  หีดเสน
ประธานสภาฯ
นายสานนท์  หีดเสน
ประธานสภาฯ
	ครับในส่วนของหมู่ที่ 1 ท่านเสรี  บุญยเกียรติ ก็ฝากถึงหน้าที่ต่างๆของ  ทุกท่าน ทุกๆครั้งเวลาประชุมสภาก็มีนอกเหนือจากสมาชิกก็มีคณะผู้บริหารที่ฝากถึงผมนะครับ  บางครั้งที่ผมจำได้นะครับในช่วงสมัยที่แล้วไม่ใช่นะครับ  สมัยก่อนหน้านี้ก็คุยกันเรื่องซ่อมแซมไฟสาธารณะทั้งหมด  ผมก็เรียกเจ้าหน้าที่มาว่าจะเอากันยังไงก็เป็นการซ่อมแซม  ซ่อมแซมไฟสาธารณะทั้งตำบลแล้วที่นี้ที่ท่านสมาชิกหมู่ที่ 1 ฝากให้สอบถามเรื่องประปา  ผมก็ไม่รู้ผมก็ไปพูดนะครับทุกครั้งว่าช่างประปาไปซ่อมไฟ ช่างไฟมาซ่อมประปานะครับ ผมว่าคงน่าจะช็อตกันหมดแล้วที่นี้เลิกประชุมกันทุกครั้งไม่ใช่มีแต่ผมนะครับแต่ก็จะทำหน้าที่ให้ที่จะค่อยอธิบายทำความเข้าใจในเรื่องทุกสิ่งทุกอย่างก็โอเค วันนี้ก็ถือว่าทุกคนก็ได้รับทราบในเรื่องบทบาทหน้าที่ของแต่ละท่านก็เรื่องที่สมาชิกกล่าวไว้ที่ในหัวข้อที่ 3 หัวข้อเรื่องไฟฟ้าประปาไฟของหมู่ที่ 3 ที่ดับบ่อยหมู่ที่ 3 หมู่ที่8 เรื่องตู้ระบบไฟฟ้าน้ำประปานะครับ  ก็ในส่วนของในหมู่ที่ 1 ก็ฝากไว้หลายๆส่วนนะครับก็ขอให้คณะผู้บริหารก็นั่งฟังกันอยู่ก็หลังจากนี้คิดว่านะครับ  เมื่อเสร็จไปจากการประชุมครั้งนี้ก็คิดว่าระยะเวลาก็ขอให้เวลาวิธีการกระบวนการก็ขอให้มีความรับผิดชอบกันสักนิดครับในส่วนของเรื่องผู้บริหารนะครับถ้าในส่วนของกระผมเองก็ได้คุยกับท่านสมาชิกนะครับว่าช่างไฟฟ้าช่างประปาผมก็ไม่รู้ว่าจบอะไรมานะครับ  คนที่ย้ายไฟจบช่างเครื่องยนต์มานะครับหลังจากนี้ผมก็ไม่ได้คุยเรื่องส่วนตัวกับช่างนะครับ ว่าน้องจบอะไรมาอยู่ที่ไหนแต่คิดว่าหลังจากนี้ในเมื่อสภาเปิดโอกาสเหมือนกับเปิดโอกาสให้ผมคุยกันทั้งหมดให้ทำความเข้าใจผู้บริหารก็ฟังอยู่แต่สมาชิกสภาต้องช่วยผมไม่ใช้ต้องเป็นเสียงของสภา ผมก็จะทำหน้าที่ให้ดีที่สุด  ฝากไว้แค่นี้นะครับสำหรับผมให้คณะผู้บริหารคุยเรื่องต่างๆเพื่อทำความเข้าใจกับสมาชิกนะครับ ก็ขอเรียนเชิญครับ


	นายมนัสพงค์  สุทธิเดช
นายก อบต.กะหรอ
	ครับท่านประธานที่เคารพครับท่าสมาชิกผู้ทรงเกียรติจากเรื่องที่หมู่อื่นๆ นำเสนอเป็นเรื่องเดิมๆผมในฐานะผู้รับนโยบาย ครับก็คิดว่าเหมือนที่หลายๆท่านอาจจะเข้าใจแล้วเรื่องประปาตัวที่มีปัญหาก็มีการดำเนินการแก้ไข  ตอนนี้ที่ของหมู่ที่ 3 ทางไฟฟ้าเขาไม่ประสานมาเพื่อสำรวจเพราะไฟฟ้าเขามีการสำรวจเกี่ยวกับให้เดินไฟเป็น 3 เฟส  เพื่อเพิ่มหม้อแปลงของสมาชิกหมู่ที่ 3 ก็เหมือนกันเพราะว่าประปาบางรุ่นมันเป็นสายไฟแรงต่ำซึ่งไฟอาจจะไม่ถึงส่วนของหมู่ที่ 8 ก็ลักษณะใกล้เคียงแต่จากที่ให้ช่างออกไปสำรวจนะครับ จริงๆที่ชาวบ้านมาไม่ใช่มาประท้วงนะครับเขามาถามว่าทำไมน้ำมันไม่ไหลก็ปัญหาเดิมๆนะครับ   ฝนไม่ตกน้ำมันจะไหลได้ครับมันจะไหลดีมันจะมีอยู่ 2 ท่อ ตอนนี้ก็ให้แจ้งว่ามันไหลหรือไม่ไหลก็ฝากท่านสมาชิกผู้ทรงเกียรติที่อยู่ในพื้นที่ช่วยส่งข่าวมานะครับต้องการอะไรจะได้เขียนคำร้องและถ่ายเอกสารไว้เวลาไหนตอนไหน อะไรดีไม่ดี  ผมจะได้ปรับปรุงตามนโยบาย เขาอยากให้ชาวบ้านได้รับประโยชน์สูงสุด ผมคิดว่าการขัดแย้งกันระคายในเรื่องต่างๆไม่ค่อยเจอแต่การบริหารจัดการอาจจะล่าช้าไปนิดหนึ่งก็ขอโทษผมใช้คำว่าขอโทษ        ก็ผมพูดมาตลอดว่าถูกใจไม่ ถูกต้องไม่  ถ้ามันมีหนังสือมันต้องไปตามหนังสือ ตามดำเนินการมันก็ต้องไปตามเอกสารโดยเฉพาะประปาให้ไปดำเนินการล่วงหน้าทำตามเอกสารหนังสือ  ผมคิดว่าดำเนินการล่วงหน้านะครับตอนนี้โดยเฉพาะที่มาร่วมตัวกันของหมู่ที่ 8ไม่ใช่มาประท้วงมาหาหรือผมก็แก้ไขปัญหาด้วยการบระเทานั้นคือหน้าที่ของฝ่ายบริหาร ส่วนสภาเรื่องข้อบัญญัติหรืองบประมาณ ครับ  ขอให้บอกนะครับ ขอให้สมาชิกไปบอกชาวบ้านว่าบางอย่างต้องไปตามเอกสาร แต่บางเรื่องก็ต้องเร่งด่วนครับ ขอขอบคุณสมาชิกทุกท่าน  ที่ได้ช่วยกันดูแลชาวบ้านนะครับ   ขอบคุณครับ


	นางสุชาดา ทองคงแก้ว
เลขานุการสภาฯ

	เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติ และผู้เข้าร่วมประชุมทุกท่าน ดิฉันนางสุชาดา   ทองคงแก้ว เลขานุการสภาฯ   แต่ขอใช้สิทธ์  สมาชิกหมู่ที่ 8 คะ ขอฝากเรื่องประปา  หมู่บ้านของ  หมู่ที่ 8 ขอให้ผู้บริหารดูแลและซ่อมแซมประปาอย่างถาวรหน่อยคะ  ไม่ใช่ซ่อมแซมแบบขอไปทีแบบ        บางวันประปาทำงาน 2 ช่วงบ้าง 3 ช่วงบ้าง ดับๆ ติด ๆ  ทำให้น้ำไหลไม่ถึงปลายทาง  เพราะน้ำไม่พอประปาหยุดทำงานก่อน ซึ่งบางครั้งก็สามารถแก้ไขได้บางครั้งก็แก้ไขไม่ได้ ต้องปล่อยให้หยุดทำงาน  เพื่อรอเวลาเปิดใหม่ ถ้าประปาทำงานปกติชาวบ้านปลายน้ำก็มีน้ำใช้แต่ปัญหาคือประปาทำงานบ้าง หยุดบ้าง เสียบ้าง ชาวบ้านเลยไม่มีน้ำใช้ในบริเวณบ้าน
ปลายน้ำและเรื่องการซื้ออุปกรณ์ประปา  มาเพื่อไว้เป็นการสำรอง ของประปาทุกลูกใน ตำบลกะหรอ เราสามารถเอาเงินจากส่วนไหนได้บ้างที่จะมาซื้ออุปกรณ์ ไว้สำรองงานประปาและขอขอบคุณท่านนายก  เจ้าหน้าที่ ที่ไปส่งน้ำให้กับชาวบ้านที่ไม่มีน้ำใช้คะ  แต่จริงๆชาวบ้านเขาอยากได้ประปาที่มีน้ำไหลอย่างถาวร  ไม่ใช่แค่การส่งน้ำเพราะบางครั้งไม่มีรถ รถไม่ว่างขอขอบคุณจริงๆ สำหรับการไปส่งน้ำชาวบ้านและขอขอบคุณเจ้าหน้าที่ประปา ที่เข้าไปดูแลเวลามีการโทรไปเพื่อมา เเก้ไขปัญหาให้ วันหยุดก็ไปคะ  แต่ทั้งนี้ทั้งนั้น ชาวบ้านขอฝากเรื่องการซ่อมแซมประปาให้อย่างจริงจังและถาวรมากกว่านะคะ  ขอบคุณคะ


	นายอำนาจ วันเพ็ญ
รองนายก อบต.กะหรอ
นายอำนาจ วันเพ็ญ
รองนายก อบต.กะหรอ
	เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติ และผู้เข้าร่วมประชุมทุกท่าน กระผมนายอำนาจ  วันเพ็ญ  รองนายก  ครับ ขอขอบคุณสมาชิก ทุกท่านที่ให้เกียรติ นำปัญหามาบอกกล่าว หรือข้อเสนอแนะในการบริหารจัดการ ผมยังรับฟังข้อเสนอแนะปัญหาต่างๆหรือวิธีการ ของทุกท่าน สำหรับปัญหาที่สมาชิกยังข้องใจอยู่หรือไม่สบายใจเรื่องหลักก็คือเรื่องประปา ของหมู่ที่ 8 ตอนนี้ทางผู้บริหารและเจ้าหน้าที่ ก็ได้ดำเนินการไปโดยให้ช่างออกไปสำรวจจัดการดำเนินการแก้ไขปัญหา  ตอนนี้สั่งซื้ออุปกรณ์คือ    เครื่องสูบน้ำ   เครื่องรักษาแรงดันไฟ ท่อพีวีซี   เพื่อส่งน้ำเข้าแท้งแซมเปน  ผมก็ได้โทรศัพท์ไปยัง ผู้รับจ้าง คิดว่าน่าจะมาให้เร็วที่สุด ไม่เกิน  4-5 วันนี้  แต่ว่าไม่ทราบว่า 4-5 วัน ตามที่ เขาบอกมาหรือไม่  อันนี้ผมไม่กล้ายืนยันแต่จะประสาน ให้เร็วที่สุด  ส่วนเรื่องหลุมบ่อ ตอนนี้ได้ทำสัญญาแล้วโทรไปประสานแล้ว  เขาบอกว่ารถจะวิ่งวันพรุ่งนี้น่าจะได้ดำเนินการพรุ่งนี้  เรื่องถนนตามข้อบัญญัติ ของ
หมู่ที่ 1   คอนกรีตสายปลักหีบ    อยู่ในระหว่างการจัดจ้าง สายเพชรอ่อน-ในโคร๊ะ   อนุมัติจัดจ้าง

หมู่ที่ 2   สายนายขาว-นายกลับ  กำลังขออนุมัติจัดจ้าง สายลุงนาม-ไทยบุรี      กำลังขออนุมัติจัดจ้าง 
หมู่ที่ 3   ตอนนี้ผู้รับจ้างแจ้งเข้าดำเนินงานเมื่อวันจันทร์ที่แล้ว
หมู่ที่ 4   สายนาโพธิ์ - ป้ากี๋  อยู่ในขั้น ขออนุมัติจัดจ้าง  สายนาโพธิ์ – นายแพะ  สายนี้ใช้เงินเหลือจ่ายจากโครงการก่อสร้างสายทุ่งคา – ห้วยมวง  เป็นเงินเหลือจากเฉพาะกิจ
หมู่ที่ 5   สายป้าแอบ-ฝายน้ำล้น     อยู่ในขั้นตอนแจ้งเข้าดำเนินการแล้ว
สายสถานีอนามัยหัวทุ่ง  น่าจะเข้าดำเนินการในวันนี้นะครับ
หมู่ที่ 6    ก็แจ้งเข้าดำเนินการทั้ง  2 สายแล้ว
หมู่ที่ 7    อยู่ในขั้นตอนการทำจ้าง
หมู่ที่ 8   สายไสรักษ์  ซอย 3     อยู่ในขั้นตอนอนุมัติจัดจ้าง สายไสรักษ์  ซอย 6     อยู่ในขั้นตอนอนุมัติจัดจ้าง
หมู่ที่ 9    สายนางแอบ -นางเสย  อยู่ในขั้นตอนการทำอัตราจ้าง สำหรับของหมู่ ที่ 9 ที่สมาชิกได้ซักถามไปนั้นถ้าเอกสารได้ตอบกลับมาจากธนาคาร  ธกส. เมื่อใดก็จะเรียกมาเพื่อทำสัญญาอัตราจ้างครับ เอกสารอย่างอื่นเสร็จเรียบร้อยเเล้ว  ขอชี้แจ้งไว้แค่นี้ครับ  ขอบคุณครับ


	นายเสรี  บุญยเกียรติ  
ส.อบต.หมู่ที่ 1
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ  และผู้เข้าร่วมประชุมทุกท่าน กระผมนายเสรี  บุญยเกียรติ  ( ส.อบต.หมู่ที่ 1) ผมขอเพิ่มเติมนิดหน่อยครับ  ขอเสริมเรื่องประปาผู้บริหารน่าจะวางแผนงานในภาพรวมด้วยนะครับว่าแต่ละลูกจะไปล้างกรองเมื่อใด  ท่านอาจจะมี หรือไม่มีก็ได้คือ  ผมกลัวลูกสองตอน เพิ่งสร้างมาเกือบล้าน ชาวบ้านที่ใช้ไม่ถึง 30 ครัวเรือน  ผมกลัวจะเหมือนกับลูกของหมู่ที่ 8  พังยับเลยไม่รู้จะบอกชาวบ้านว่าเสียอย่างไร  มองถึงประปาทุกลูกทั้ง 9 หมู่บ้านครับ  วางแผนงานไว้อย่างไรเพื่อให้ช่างประปาติดตามแต่ละลูก  ให้ใครรับผิดชอบ  ให้ใครช่วยจากฝ่ายอื่น  เพื่อบำรุงรักษา  ท่านถึงจะตอบโจทย์ปัญหาเรื่องประปานี้ได้ครับ  หรือการมีอุปกรณ์ไว้สำรองเพื่อเป็นส่วนกลางก็ดีนะครับ  แต่ที่ย่ำนะครับ  สมาชิกก็ช่วยสะท้อนปัญหาและช่วยทำด้วยนะครับ  ช่วยเต็มที่ ขอฝากประปาลูกสองตอน ด้วยนะครับอย่าให้ตายเสียเลยนะครับ  ขอบคุณครับ


	นายสานนท์  หีดเสน
ประธานสภาฯ
	ครับขอบคุณสมาชิกทุกท่านนะครับ  ต่อไป 3 ช่างนี้ จะต้องเข้าประชุม     กับ
สภาด้วยทุกครั้ง คือ ช่างไฟ  ช่างประปา  ช่างโยธา  ต้องขับเคลื่อนการพัฒนา
กับสภา ติดปัญหาเรื่องใดบ้าง เพื่อให้รับรู้ รับทราบนะครับ


	นางสมศรี  แซ่ลิ่ม
ส.อบต.หมู่ที่ 6
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ
 
และผู้เข้าร่วมประชุมทุกท่านดิฉัน นางสมศรี   แซ่ลิ่ม เรียนถามเรื่องการตัด
หญ้าข้างทาง เราจะมีวิธีการอย่างไรในปีนี้ เนื่องจากหญ้ารกมากแล้วจะแก้ไข
อย่างไร  ขอฝากท่านประธานด้วยคะ


	นายสานนท์  หีดเสน
ประธานสภาฯ

	ขอบคุณสมาชิก  หมู่ที่ 6   เมื่อก่อนเรามีเจ้าหน้าที่  อพปร. ช่วยเหลืออยู่
แต่สำหรับปีนี้ ขอฝากด้วยนะครับ ว่าจะดูแลกันอย่างไรครับ สำหรับวันนี้ก็
สมควรแก่เวลานะครับ  สำหรับวันนี้มีสมาชิกท่าใด มีอะไรอีกบ้าง  เมื่อไม่มีผม
ขอขอบคุณ  ทุกท่านนะครับสำหรับวันนี้  ขอปิดการประชุมครับ



ปิดการประชุม
เวลา  17.25  น.






(นางสุชาดา  ทองคงแก้ว)



      เลขานุการสภาองค์การบริหารส่วนตำบลกะหรอ





ผู้จดรายงานการประชุม
คณะกรรมการตรวจสอบรายงานการประชุมได้ตรวจรายงานการประชุมแล้วเมื่อวันที่........................

.........................................................

  
.................................................................
         (นางวรรณพร  ทองมี)




(นายสมพงค์  สามารถ)
คณะกรรมการตรวจรายงานการประชุม
                           คณะกรรมการตรวจรายงานการประชุม





....................................................................





(นายเสรี  บุญยเกียรติ)



      ประธานคณะกรรมการตรวจรายงานการประชุม
สภาองค์การบริหารส่วนตำบลกะหรอ  ได้รับรองรายงานการประชุมดังกล่าวแล้ว ในการประชุมสมัย
.....สมัยที่.......ประจำปี พ.ศ................... เมื่อวันที่..............เดือน.......................พ.ศ.......................
...........................................................
      (นายสานนท์  หีดเสน)
                                                      ประธานสภาองค์การบริหารส่วนตำบลกะหรอ.การประชุม

